b'\n_START_ARTICLE_\n\xc4\x8cuk\n_START_SECTION_\nOpis\n_START_PARAGRAPH_\nTa majhna sova z majhno glavo in velikimi, rumeno obrobljenimi o\xc4\x8dmi, kratkim repom je dokaj pogosta ptica tudi v na\xc5\xa1ih krajih. Pogosto jo opazimo na gozdnih obronkih ali na travnikih, kjer pre\xc5\xbei na svoj plen, ki ga lovi v mraku ali pono\xc4\x8di, pogosto pa tudi podnevi, zlasti v zgodnjih jutrih. Latinsko ime je \xc4\x8duk dobil po gr\xc5\xa1ki boginji Ateni, katere simbol je bil._NEWLINE_Telesna dol\xc5\xbeina \xc4\x8duka je med 20 in 30 cm, po zgornji strani telesa pa prevladuje rjava barva s svetlimi pikami. Trebuh je obi\xc4\x8dajno svetlej\xc5\xa1i in rjavo-belo lisast._NEWLINE_Ogla\xc5\xa1a se s prodornim \xc2\xbbkuiit\xc2\xab, razburjen pa s kratkimi \xc2\xbbkif kif kif\xc2\xab. Med parjenjem se samci ogla\xc5\xa1ajo mehkeje z rasto\xc4\x8dim \xc2\xbbuuuh\xc2\xab.'